迎【酉集下】【辵部】康熙筆画:11画部外筆画:4画
《唐韻》語京切《集韻》魚京切《韻會》疑京切,
音
。《說文》逢也。《增韻》逆也,迓也。《揚子·方言》自關而東曰逆,自關而西曰迎。《淮南子·覽㝠訓》不將不迎。《註》將,送也。迎,接也。不隨物而往,不先物而動也。
又逆數也。《史記·五帝紀》迎日推策。《註》逆數之也。日月朔望,未來而推之,故曰迎日。
又《廣韻》魚敬切《集韻》《韻會》《正韻》魚慶切,
去聲。《正韻》凡物來而接之則平聲,物未來而往迓之則去聲。《詩·大雅》親迎于渭。
又叶吾郞切,音昂。《史記·龜筴傳》理達于理,文相錯迎。使工占之,所言盡當。
又叶元具切,音遇。《屈原·離騷》百神翳其備降兮,九嶷
其
迎。皇剡剡其揚靈兮,告余以吉故。